Brynäs IF

Brynäs Idrottsförening (Brynäs IF) er en idrætsforening i Gävle, Sverige, grundlagt i 1912. Klubmærket, et trekløver i guld, blev tegnet af Gösta Wikström i 1913.

Foreningen er mest kendt for sin ishockeyklub af samme navn, der spiller i den Svenska hockeyligan (SHL; tidligere kaldet Elitserien). Siden 1981 har foreningen udover herreholdet haft et damehold, som også spiller i den højeste serie (Svenska damhockeyligan (SDHL)). Foreningen havde sin storhedstid mellem 1964 og 1980, hvor det lykkedes ishockeyholdet for herrer at blive svenske mestre 10 gange på 17 sæsoner.

Brynäs IF fokuserer også på talentudvikling, og deres talentklub ”Morgondagens Brynäsare” udvikler unge spillere til foreningens hold. Brynäs IF har også en ungdomsafdeling med cirka 200 unge, cirka 50 juniorspillere og et hockeygymnasium. Brynäs IF har leveret professionelle ishockeyspillere til klubber i Europa, USA og Canada.

Brynäs IF drives som en koncern med forenings- og arenaselskab. Koncernens virksomhed består af syv afdelinger: økonomi-, marked-, kommunikation-, ’En god start”, restaurant og ejendomsdrift. Koncernen har mere end 100 heltidansatte og involverer mere end dobbelt så mange, der arbejder som ekstrapersonale og voluntører under kampe og arrangementer i arenaen.

Monitor ERP Arena, hvor hjemmekampene spilles, hed tidligere Gavlerinken Arena (2014–2019), Läkerol Arena (2006–2014) og Gavlerinken (1967–2006).

Ishockeyklubben Brynäs IF 

Brynäs IF er herreishockeysektionen i Brynäs IF.

Historie 

Brynäs IF blev ligesom modenforeningen Brynäs IF grundlagt i 1912.

I sæsonen 1943/44 debuterede Brynäs IFs ishockeyklub for herrer i Sveriges højeste herredivision, der dengang (indtil 2005) hed Allsvenskan, og det som den første klub, der ikke stammede fra Stockholm- og Mälarregionen. Holdet kom tilbage i 1954/1955, røg derefter ud igen, kom tilbage i 1956/1957, røg ud igen og kom tilbage i 1960/1961. Fra og med sæsonen 1975/76 dannedes ud fra Allsvenskan en elitedivision, Elitserien, der i 2013 blev til SHL (medens resterne af Allsvenskan skiftede navn til Hockeyallsvenskan i 2006). Brynäs IF var med fra starten af Elitserien og er siden da aldrig røget ud af den højeste elitedivision. Dog har Brynäs IF to gange (1996 og 2008) været nede og vende i Kvalserien till Elitserien i ishockey, som i slutningen af sæsonerne 1975-2014 blev spillet for at afgøre, hvilke to hold, som skulle rykke op i SHL i den efterfølgende sæson.

Svenska hockeyligan består af 14 hold og grundserien spilles i 52 omgange, hvor alle hold møder hinanden i to hjemmekampe og to udekampe, og siden følger et slutspil med ti hold. Siden 1926 er vinderen af slutspillet blevet tildelt Le Mat-pokalen, og bliver sverigesmester.

Det første sverigesmesterskab (SM) for herrer blev vundet i sæsonen 1963/1964, og den seneste SM-titel kom i 2011/2012. I alt har Brynäs IF været svensk mester 13 gange: 1964, 1966, 1967, 1968, 1970, 1971, 1972, 1976, 1977, 1980, 1993, 1999 og 2012.

Sammenlagt har Brynäs IF næstflest SM-titler (13) efter Djurgården (16). Brynäs IF er (sammen med Färjestad BK) det hold, som har spillet flest sæsoner i Svenska hockeyligan (45 styk).

Resultater for sæsonerne siden 1960

Holdopstilling 
(opdateret 20. december 2021)

Tidligere spillere 

 Niklas Anger
 Kenneth Bergquist
 Tom Bissett
 Pavel Brendl
 Lars Bylund
 Nicklas Bäckström
 Stefan Canderyd
 Anders "Masken" Carlsson
 Andreas Dackell
 Hans Dahllöf
 Pär Djoos
 Mattias Ekholm
 Lars-Erik Ericsson
 Jan "Lill-Janne" Eriksson
 Lenny Eriksson
 Anders Gozzi
 Inge Hammarström

 Lars Hedenström
 Anders Huss
 Lennart "Tigern" Johansson
 Jonas Johnson
 Kjell "Kulan" Jonsson
 Martin Karlsson
 Stefan "Lill-Prosten" Karlsson
 Bertil "Masen" Karlsson
 Heimo Klockare
 Stefan Klockare
 Petri Kokko
 Kristián Kudroč
 Roger Kyrö
 Johan Larsson
 Jan Larsson
 Peter Larsson
 Hans "Virus" Lindberg

 Anders Lindbäck
 Lennart "Huppa" Lindh
 Lars-Gunnar "Krobbe" Lundberg
 Tord Lundström
 Jan-Erik Lyck
 William Löfqvist
 Jacob Markström
 Tommy Melkersson
 Ove Molin
 Mathias Månsson
 Tony Mårtensson
 Lars-Göran Nilsson
 Mats Näslund
 Stefan Persson
 Chris Phillips
 Brian Rafalski
 Daniel Rudslätt

 Börje Salming
 Stig Salming
 Tomas Sandström
 Conny Silfverberg
 Jakob Silfverberg
 Jan-Erik Silfverberg
 Lars-Åke Sivertsson
 Tommy Sjödin
 Daniel Sperrle
 Michael Sundlöv
 Lennart "Lill-Strimma" Svedberg
 Kimmo Timonen
 Niclas Wallin
 Tyler Arnason
 Håkan Wickberg
 Niklas Wikegård
 Stig Östling

"Tröjor i taket" og pensionerede numre 

Brynäs IF har for nylig hædret ni spillere med "tröjor i taket" (spillerens trøje hejses op i loftet som en vægdekoration), hvoraf to med ""pensionerede numre" (en måde at hylde spillere, der har afsluttet deres aktive karriere, er ved at pensionere deres trøjenummer)

Trænere

Top målscorere 

Top 10 Brynäs IF målscorere i SHLs historie. Tallene er fra 21. december 2021.

Trofæer og priser

Hold 
Le Mat-pokalen
 1963–64, 1965–66, 1966–67, 1967–68, 1969–70, 1970–71, 1971–72, 1975–76, 1976–77, 1979–80, 1992–93, 1998–99, 2011–12

 Individuelle spillere 
Årets træner
 Tommy Sandlin: 1991–92, 1992–93
 Roger Melin: 1998–99

Guldhjälmen
 Jan Larsson: 1998–99
 Jakob Silfverberg: 2011–2012

Guldpucken
 Håkan Wickberg: 1970–71
 William Löfqvist: 1971–72
 Stig Östling: 1974–75
 Mats Näslund: 1979–80
 Tommy Sjödin: 1991–92Håkan Loob Trophy
 Kenneth Andersson: 1983–84
 Evgeny Davydov: 1996–97
 Tom Bissett: 1998–99
 Jan Larsson: 1999-00

Honken-trofæet
 Johan Holmqvist: 2005–06
 Jacob Markström: 2009–10

Rinkens Riddare
 Lars Bylund: 1968–69
 Håkan Wickberg: 1969–70
 Jan-Erik Lyck: 1971–72

Årets nye spiller
 Nicklas Bäckström: 2005–06
 Jacob Markström: 2009–10
 Mattias Ekholm: 2010–11
 Johan Larsson:2011-12

Ishockeyklubben Brynäs IF Dam 

Brynäs IF Dam er ishockeysektionen for kvinder i Brynäs IF. Brynäs IF Dam blev grundlagt i 1998 og spiller ligesom herreholdet på Monitor ERP Arena i Gävle.

Historie 
Siden 2008 har Brynäs IF Dam spillet i den højeste liga, der fra 2008-2016 hed Riksserien, og fra sæsonen 2016/2017 skiftede navn til Svenska damhockeyligan (SDHL).

Holdet opnåede sejre i Riksseriens grundserie 2010/2011. Mellem 2010 og 2013 avancerede klubben til Riksseriens slutspilsfinaler fire sæsoner i træk (2010, 2011, 2012 og 2013), og sluttede på andenpladsen hver gang.

Holdet sluttede igen på andenpladsen i sæsonen 2020/2021 med i alt 88 point. Holdet havde været ubesejret indtil de tabte 5-3 i finalen til Linköping HC. Pointligavinderen blev som året før Lara Stalder, der i sæsonen 2020/2021 slog den samlede pointrekord med 82 point i alt. Den gyldne hjelm for MVP (Most Valuable Player/Mest Värdefulla Spelare) blev vundet i sæsonen 19/20 af Lara Stalder og sæsonen 20/21 af Kateřina Mrázová.

Holdets hjemmefarver er sorte trøjer med et rød-gult bærestykke og udebanetrøjerne er hvide med et gul-rødt bærestykke. I 2014 afslørede klubben nye trøjer, der, som de eneste i Europa, var fuldstændig reklamefri.

Resultater for sæsonerne efter 2016 
Forkortelser: Slut = Rank at end of regular season; GP = Kampe spillet, W = Sejre (3 point), OTW = Overtidssejre(2 point), OTL = Overtidstab (1 point), L = Tab, GF = Mål scoret af holdet, GA = Mål imod holdet, Pts = Point, Top scorer: Point (Mål+Assists) (Assists er antal mål en spiller har hjulpet til med at score).

Holdopstilling 2021–22 
(opdateret 22. december 2021)

Note: C = Centre; En forward position for en spiller, der primært spiller på midten af isen; W = Winger; En forward position for en spiller, der primært spiller på flankerne (LW og RW = hhv. venstre og højre winger); D = Defenceman; En spiller, hvis primære rolle er at forhindre modstanderen i at score.

Top målscorere 

Top 10 Brynäs IF Dam målscorere i SDHLs historie. Tallene er fra 22. december 2021.

Note: Assists er mål som en spiller har hjulpet til med at score; C = Centre; En forward position for en spiller, der primært spiller på midten af isen; W = Winger; En forward position for en spiller, der primært spiller på flankerne (LW og RW = hhv. venstre og højre winger); D = Defenceman; En spiller, hvis primære rolle er at forhindre modstanderen i at score;  = 2021–22 Brynäs IF spiller.

Trænergruppe og supportpersonale 
 Hovedtræner: Henrik Glaas
 Assisterende træner: Filip Eriksson
 Assisterende træner: Andreas Östlund
 Målvagtstræner: Johan Ryman
 Målvagtstræner: Henning Sohlberg
 Videotræner/analytiker: Georgina Farman
 Conditioning Coach: Oliver Lindholm
 Konditionstræner: Ove Molin
 Materialeforvaltere: Per Lindholm & Tony Lundkvist
 Behandling: Pär Thures

Holdkaptajner 
 Karin Johansson, 2009–10
 Joa Elfsberg, 2010–11
 Karin Johansson, 2012–13
 Angelica Östlund, 2013–2018
 Erika Grahm, 2018–2021
 Rosa Lindstedt, 2021–

Hovedtrænere 
 Johnny Pedersen, 2002–03
 Lars Landström, 2007–2009
 Magnus Grönlund, 2009–2012
 Henrik Orevik, 2012–2015
 Madeleine Östling, 2015–2017
 Åke Lilljebjörn, 2017–18
 Magnus Carlsson, 2018–19
 Henrik Glaas, 2019–

Fodboldklubben Brynäs IF 
Brynäs Idrottsförenings Fotbollsklubb (Brynäs IF FK) er fodboldsektionen i Brynäs IF, og blev ligesom idrætsforeningen grundlagt i 1912. Brynäs IF FK har vundet det svenske mesterskab én gang, 1925, og er indtil videre det eneste hold fra det svenske landskab Norrland, der har vundet svensk mesterskabsguld i herrefodbold. Brynäs IF har også spillet en enkelt sæson i Sveriges højeste division Allsvenskan (1974).

Brynäs-spillere, der har spillet på det svenske fodboldlandshold, er Anders Ahlström, Stefan "luvan" Andersson og Mats Olausson.

Historie 
I 1917 vandt klubben sin første pokalsejr, Gävle Cup, og der blev oprettet junior- og damehold. I 1925 blev foreningen svenske mestre efter at have besejret Linköping-holdet BK Derby 4-2 i den svenske mesterskabsfinale på Strömvallen.

I 1941 vandt klubben Östsvenska serien (Division 3) og i 1947 gennemførte de en turne i Danmark. I løbet af 1940'erne vandt de på juniorsiden tre distriktsmesterskaber.

I 1956 vandt de Division IV. I 1964 vandt de ”Division 3 södra Norrland” og i 1965 placerede de sig midt i Division 2.

I 1974 spillede klubben i den svenske Allsvenskan. Brynäs IF FK vandt kun to kampe og spillede uafgjort i otte. Holdet placerede sig som det fjortende og sidste hold og klubben rykkede ned i Division 2. I 1978 rykkede holdet ned fra Division 2 til Division 3.

Senere i 1978 godkendtes en sammenlægning mellem fodboldsektionerne i Brynäs IF og Gefle IF, således at begge klubber i en treårig periode økonomisk og organisatorisk støttede samlede fodboldaktiviteter i et hold med navnet Gefle IF / Brynäs. I 1979 vandt Gefle IF / Brynäs Division 3, men i 1981 ophørte samarbejdet med Gefle IF. I 1982 begynder fodboldklubben Brynäs IF forfra i Division 7.

I 1992 avancerede fodboldklubben til Division 3. I 2001 vandt klubben Division 3 og var for første gang i 25 år tilbage i Division 2.

I sæsonen 2009 sluttede Brynäs på en niendeplads i Division 3 Södra Norrland og undgik at rykke ned takket være en bedre målscore end det andet hold, der lå på vippen, IF Tunabro.

I sæsonen 2011 havnede Brynäs IF FK sidst i Division 3 og spillede i Division 4 fra 2012.

Referencer 

Ishockeyklubber i Sverige
Gävle
Fodboldklubber i Sverige
Fanejede fodboldklubber